Takfarinas yekcem deg tuzzma n wussan, iṣuḍ deg-s waḍu n nndama i as-yerran ussan-is d qeḍran, yeqqar kan amer ẓriɣ akka ur ḥerseɣ ara Aderyan ad iyi-d yini ayen yeffer. Tameṭṭutis xas akken iɣaḍ-itt Aderyan, mi tettwali deg urgaz-is akken iɣaḍ-itt akter, teqqim kan almi i as-id-teɣli tikti tenna-tt i urgaz-is, : “limmer ad tuɣaled alma d aseklu-nni, amer ad d-rsen daɣen yifrax-nni, ahat ad d-inin amek ara t-id-tessekreḍ”.